

NACIONALINĖ MOKĖJIMO AGENTŪRA  
PRIE ŽEMĖS ŪKIO MINISTERIJOS

Biudžetinė įstaiga, Blindžių g. 17. 08111 Vilnius, tel. (8 5) 252 6999, 1841, faks. (8 5) 252 6945, el. paštas info@nma.lt. Duomenys kaupiami ir saugomi Juridinių asmenų registre, kodas 288739270. A. s. LT357300010000189740 „Swedbank“, AB, kodas 73000.



BĮ „Nalšios muziejus“

El. p. nalsiosmuziejus@gmail.com

Kopija

Švenčionių rajono vietos veiklos grupei „Švenčionių partnerystė“

El. p. administratorius@partneryste.org

2025-01- Nr. BRK-

Į Nr.

**DĖL paramos skyrimo, KAI NĖRA SUDAROMA PARAMOS SUTARTIS**

Gerb. paramos gavėjau (-a),

Nacionalinė mokėjimo agentūra prie Žemės ūkio ministerijos (toliau – NMA), išnagrinėjusi Jūsų pateiktą paraišką gauti paramą pagal Švenčionių rajono vietos veiklos grupės „Švenčionių partnerystė“ (toliau – VVG) Vietos plėtros strategijos „Švenčionių partnerystė“ teritorijos 2023-2027 m. veiklos plėtros strategija“ (toliau – VPS) priemonę „Etninės kultūros ir gamtos paveldo pristatymas turizmo rinkoje“ Nr. ŠVEN-LEADER-20VVG-09-03 (toliau – Priemonė) ir vadovaudamasi atrankos komiteto 2025 m. sausio 21 d. posėdžio protokolo Nr. R5-31, (registracijos data 2024 m. sausio 23 d.), nutariamąją dalimi, informuoja, kad Jūsų projektui Nr. ŠVEN-LEADER-20VVG-09-03/20VS-PV-24-2-06451-PR001 „Švenčionių kraštas. Gatviniai kaimai ir sutartinės“ (toliau – Vietos projektas) įgyvendinti skiriama iki 19 384,00 Eur (devyniolikos tūkstančių trijų šimtų aštuoniasdešimt keturių eurų) (su PVM) dydžio parama su 90,00 proc. paramos intensyvumu. Finansavimas iš Europos žemės ūkio fondo kaimo plėtrai lėšų sudaro iki 15 507,20 Eur (penkiolikos tūkstančių penkių šimtų septynių eurų ir 20 ct), t. y. iki 80 proc. paramos sumos, ir Lietuvos valstybės biudžeto lėšų – iki 3 876,80 Eur (trijų tūkstančių aštuonių šimtų septyniasdešimt šešių eurų ir 80 ct), t. y. 20 proc. paramos sumos.

Norėtume atkreipti Jūsų dėmesį, kad, vadovaujantis VP administravimo taisyklių[[1]](#footnote-1) 88 punktu, **paramos sutartis nebus sudaroma, paraiška laikoma Sutartimi**, o įsipareigojimų pagal projektą įgyvendinimo laikotarpis pradedamas skaičiuoti nuo sprendimo skirti paramą priėmimo dienos.

Vadovaujantis Administravimo taisyklių[[2]](#footnote-2) 157.1. papunkčiu,prašytume per 10 darbo dienų (-as) nuo šio pranešimo gavimo dienos NMA Kaimo plėtros ir paramos regionams departamento LEADER priemonių skyriui pateikti šią informaciją / dokumentus:

1. banko sąskaitos, į kurią bus pervedama parama, rekvizitus (finansų įstaigoje turi būti atidaryti atskira paramos lėšų sąskaita (šis reikalavimas yra netaikomas projektams, kuriems taikomas kompensavimo be avanso mokėjimo būdas).

2. informaciją apie pasirinktą paramos išmokėjimo būdą (paramos lėšų išmokėjimo būdai yra nurodyti VP administravimo taisyklių 97 punkte);

3. informaciją apie planuojamus teikti mokėjimo prašymus: mokėjimo prašymo teikimo data, suma, Eur. Tikslindami Paraiškoje nurodytas mokėjimo prašymų pateikimo datas, prašome atkreipti dėmesį į Administravimo taisyklių 204 punktą, kuriame nurodyta, kad pirmąjį mokėjimo prašymą Mokėjimo agentūrai teikia ne vėliau kaip per tris mėnesius nuo avanso gavimo dienos.

Norėtume Jus informuoti, kad per nustatytą terminą nepateikus nurodytų duomenų ir (ar) dokumentų, vadovaujantis Administravimo taisyklių 229.3. papunkčiu,  paramos gavėjui neįvykdžius nustatytų reikalavimų, gali būti taikomos sankcijos.

Parama skiriama šioms išlaidoms:

|  |  |  |  |
| --- | --- | --- | --- |
| **Eil. Nr.** | **Išlaidų pavadinimai** | **Išlaidų parametrai** | **Išlaidoms skiriama paramos suma**  **19 384,00 Eur**  **(su PVM)** |
| **1.** | **Prekės, priemonės ir paslaugos sunaudojamos projekto metu:** |  | **19 384,00 Eur.** |
| 1.1. | Maitinimas, paslaugos | Renginių metu, maitinimo suteikimas (120 žmonių ,8 val.). Planuojama pirkti pietus, užkandžius, kavą, arbatą, vandenį | Iki 1 944,00 Eur. |
| 1.2. | Renginio organizavimo paslaugos | Edukacijų trukmė 4 val., 5 grupės po 30 asmenų | Iki 5 102,00 Eur. |
| 1.3. | Foto, video paslaugos | 100 nuotraukų fotografavimas ir retušavimas fotokamera ir dronu | Iki 2 610,00 Eur. |
| 1.4. | Renginio organizavimo paslaugos | Gido paslauga (6 paslaugos po 5 val. x 30 asmenų) | Iki 810,00 Eur. |
| 1.5. | Leidybos paslauga | 300 vnt. A5 formato 40 psl. bukletas su žemėlapiu | Iki 2 374,00 Eur. |
| 1.6. | Maitinimas, paslaugos | 5 valandų renginys, dalyvių skaičius – 30 | Iki 648,00 Eur. |
| 1.7. | Maitinimas, paslaugos | 4 valandų renginys, dalyvių skaičius – 30 | Iki 540,00 Eur. |
| 1.8. | Renginio moderatoriaus paslauga | 8 valandų trukmės renginys, dalyvių skaičius – 120 | Iki 2 210,00 Eur. |
| 1.9. | Scenos, garso ir apšvietimo paslauga | Paslaugos komplektas su montavimo ir demontavimo darbais ir generatoriaus nuoma. | Iki 2 381,00 Eur. |
| 1.10 | Transporto nuoma su vairuotoju | 6 išvykos, viso 500 km. | Iki 765,00 Eur. |

Iki projekto įgyvendinimo pabaigos turite pasiekti ir iki projekto kontrolės laikotarpio pabaigos (kai kontrolės laikotarpis taikomas) išlaikyti šiuos projekto priežiūros rodiklius:

|  |  |  |
| --- | --- | --- |
| **Eil. Nr.** | **Rodiklio pavadinimas** | **Pasiekimo reikšmė** |
| 1. | Socialinės įtraukties skatinimas. Asmenų, kuriems taikomi remiami socialinės įtraukties projektai, skaičius (R.42). | 17 |
| 2. | Planuojamas projekto veiklose dalyvausiančių dalyvių skaičius | 450 |
| 3. | Projekto veiklose dalyvaujančių jaunų žmonių skaičius. | 20 |

**Taip pat norėtume Jums priminti, kad su Paraiška įsipareigojote Vietos projekto įgyvendinimo laikotarpiu ir iki kontrolės laikotarpio pabaigos (kai kontrolės laikotarpis taikomas) užtikrinti atitiktį** **Paraiškoje nurodytiems atrankos kriterijams, tinkamumo sąlygoms bei laikytis Paraiškoje numatytų įsipareigojimų.**

Šį NMA sprendimą per vieną mėnesį nuo sprendimo gavimo dienos galima raštu apskųsti pasirinktinai Lietuvos Respublikos viešojo administravimo įstatymo nustatyta tvarka NMA, esančiai adresu: Blindžių g. 17, 08111, Vilnius arba Žemės ūkio ministerijai, esančiai adresu: Gedimino pr. 19, 01103 Vilnius, arba Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijai, esančiai adresu: Vilniaus g. 27, 01402 Vilnius, ar Lietuvos Respublikos administracinių bylų teisenos įstatymo nustatyta tvarka Regionų administraciniam teismui, esančiam adresu: Žygimantų g. 2, 01102 Vilnius.

Dėl išsamesnės informacijos galite kreiptis į NMA raštu, telefonu (8 5) 205 4508) arba elektroniniu paštu ([paulius.baltikauskas@nma.lt](mailto:paulius.baltikauskas@nma.lt)).Taip pat išsamesnė informacija Jums bus suteikta tiesiogiai atvykus į NMA adresu: Blindžių g. 17, Vilnius .

Informacija šiame pranešime gali būti konfidenciali ir skirta tik asmeniui, kuriam yra adresuota. Jeigu Jūs šį pranešimą gavote per klaidą, prašome nedelsiant jį sunaikinti ir apie tai informuoti siuntėją. Jūs negalite atskleisti šiame pranešime esančios informacijos.

Naudokitės Jūsų patogumui sukurtomis elektroninėmis paslaugomis: NMA informaciniu portalu, Žemės ūkio ministerijos informacine sistema (ŽŪMIS), Projektų vykdytojų pirkimų sistema. Prisijungimo nuorodas ir išsamesnę informaciją rasite www.nma.lt.

Teisės aktai, kuriais pagrįsta rašte pateikta informacija, yra nurodyti išnašose. Jei esate ekrano skaitymo programos naudotojas, instrukciją, kaip peržiūrėti išnašas, galite rasti NMA svetainės skiltyje „Asmenų aptarnavimas“.

Pagarbiai

Kaimo plėtros ir paramos regionams departamento Aida Brazdžionytė LEADER priemonių skyriaus vedėja

Paulius Baltikauskas, tel. +370 5 205 4508

1. Vietos projektų, įgyvendinamų bendruomenių inicijuotos vietos plėtros būdu, administravimo taisyklės, patvirtintos Lietuvos Respublikos žemės ūkio ministro 2023 m. rugpjūčio 4 d. įsakymu Nr. 3D-528„Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“. [↑](#footnote-ref-1)
2. Lietuvos kaimo plėtros 2023–2027 metų strateginio plano administravimo taisyklės, patvirtintos Lietuvos Respublikos žemės ūkio ministro 2023 m. vasario 24 d. įsakymu Nr. 3D-102 „Dėl Lietuvos žemės ūkio ir kaimo plėtros 2023–2027 metų strateginio plano administravimo taisyklių patvirtinimo“. [↑](#footnote-ref-2)